Ir-Regolament tal-Kummissjoni (KE) Nru 1798/96
tas-17 ta’ Settembru 1996
li jemenda l-Anness III għal Regolament tal-Kunsill (KEE) Nru 2377/90 li jistabilixxi kull proċedura tal-Komunita għat-twaqqif ta’ limiti massimi ta’ residwu fuq prodotti mediċinali veterinarji f’prodotti ta’ l-ikel li ġejjin mill-annimali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KEE) Nru 2377/90 tas-26 ta’ Ġunju 1990 li jistabilixxi kull proċedura tal-Komunità għat-twaqqif tal-limiti massimi ta’ residwu fi prodotti mediċinali veterinarji f’oġġetti ta’ l-ikel li ġejjin mill-annimali [1], kif l-aħħar emendat bir- Regolament tal-Kummissjoni (KE) Nru 1742/96 [2] u b’ mod partikolari l-Artikoli 7 u 8 dwar dan,
Billi, b’mod konformi ma Regolament (KEE) Nru 2377/90, limiti massimu ta’ residwu jridu jiġu stabbiliti progressivament għal kull sustanza farmakoloġikament attiva li hi wżata fil-Komunità fi prodotti mediċinali veterinarji maħsuba għat teħid mill-annimali li jipproduċu l-ikel;
Billi limiti massimu ta’ residwu għandhom jiġu stabbiliti biss wara eżami fi ħdan il-Kumitat għall-Prodotti Mediċinali Veterinarji fuq l-informazzjoni rilevanti kollha dwar is-sigurta ta’ residwi fis-sustanza kkonċernata għall-konsumatur ta’ prodotti li ġejjin mill-annimali u l-impatt ta’ residwi fuq l-ipproċessar industrijali ta’ l-oġġetti ta’ l-ikel.
Billi, fit-twaqqif tal-limiti massimi ta’ residwu għal residwi fuq prodotti mediċinali veterinarji għal prodotti ta’ l-ikel li ġejjin mill-annimali, huwa meħtieġ li tkun speċifikata l-ispeċi ta’ l-annimali fejn residwi jistgħu ikunu preżenti, il-livelli li jistgħu ikunu preżenti f’kull wieħed mit-tessuti tal-laħam rilevanti miksuba mill-annimal ittrattat (tessut bersal) u n-natura tar-residwu li hi rilevanti għall-monitoraġġ ta’ residwi (residwu markatur);
Billi, għall-kontroll ta’ residwi, kif ipprovdut f’leġiżlazzjoni xierqa tal-Komunità, limiti massimi ta’ residwu għandhom ġeneralment jiġu stabbiliti għat-tessuti bersalji ta’ fwied jew kliewi; billi, madanakollu, il-fwied u l-kliewi huma ta’ spiss imneħħija mill-karkassi li jispustaw fil-kummerċ internnazzjonali, u limiti ta’ residwu massimu għandhom għalhekk dejjem ikunu stabbiliti għall-tessuti ta’ muskolu jew grass;
Billi, fil-każ ta’ prodotti mediċinali veterinarji maħsuba għall-użu f’għasafar li jbidu, annimali li jagħmlu l-ħalib jew żunżan li jagħmlu l-għasel, limiti massimi ta’ residwu jridu jiġu stabbiliti għall-bajd, ħalib jew għasel;
Billi, data xjentifika dwar kwistjonijiet mhux solvuti fuq sigurtà u residwi ġiet ipprovduta, dawn ġew ikkunsidrati li m’humiex biżżejjed biex jiġi konkluż l-istudju fuq albendazole, thiamphenicol, oxibendazole, flubendazole u azaperone, sabiex dawn setgħu jiġu mdaħħla f’ l-Anness I għar-Regolament tal-Kunsill (KE) Nru 2377/90;
Billi informazzjoni addizzjonali issa ġiet ipprovduta fir-rigward ta’ albendazole, thiamphenicol, oxibendazole, flubendazole u azaperone; it-tul ta’ validità fuq il-limiti massimi proviżorji ta’ residwu qabel imfisser f’L-Anness III għar-Regolament (KE) Nru 2377/90 għas sustanzi msemmija hawn għandhom jiġu estiżi sabiex it-tlestija ta’ l-evalwazzjoni xjentifika bħalissa għaddejja tkun tista’ issir;
Billi kull perijodu ta’ 60 jum għandu jkun permess qabel id-dħul fis-seħħ ta’ dan ir-Regolament sabiex jippermetti lill-Istati Membri biex jagħmlu kull aġġustament meħtieġ għall-awtroiżżazzjonijiet mogħtija b’mod konformi mad-Direttiva tal-Kunsill 81/851/KEE [3], kif l-aħħar emendata bid-Direttiva 93/40/KEE [4] biex jittieħed akkont tad-dispożizzjonijiet ta’ dan ir-regolament biex il-prodotti mediċinali veterinarji kkonċernati jitqegħdu fis-suq.
Billi l-miżuri li għalihom hemm iprovdut f’dan ir-Regolament huma skond il-fehmiet tal-Kumitat Permanenti fuq Prodotti Mediċinali Veterinarji,
ADDOTTAT DAN IR-REGOLAMENT:
L- Artikolu 1
L-Anness III mar-Regolament (KEE) Nru. 2377/90 huwa b’dan emendat kif stabbilit fl-Anness hawnhekk.
L- Artikolu 2
Dan ir-Regolament għandu jidħol fis-seħħ fis-60 jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament huwa rabta fl-intier tiegħu u huwa applikabbli b’mod dirett f’kull Stat Membru.
Magħmul fi Brussel, fis-17 ta’ Settembru 1996.